=== Moderne udvinding ===
Helium udvindes på industriel skala ved at [[Fraktionsdestillation|destillere]] naturgas, som sine steder indeholder op imod syv procent helium:<ref>[http://www.webelements.com/webelements/elements/text/He/key.html WebElements Periodic Table: Professional Edition: Helium: key information]</ref> Gassen køles ned til lave temperaturer mens den holdes ved et højt tryk, og da helium har det laveste kogepunkt, vil man ved et vist punkt have kondenseret alle andre bestanddele (hovedsagelig kvælstof og [[metan]]) til en væske. Den resulterende "rå" helium indeholder stadig små mængder urenheder, som derefter fjernes ved yderligere, trinvise nedkølinger. Efter en endelig filtrering gennem aktivt kulstøv har man 99,995% rent, såkaldt "Grade-A"-helium.<ref>''The Encyclopedia of the Chemical Elements'', page 258</ref> Den sidste rest urenheder i dette Grade-A-helium er [[neon]]. Det "færdige" helium fortættes til flydende form ad [[Kryoteknik|kryoteknisk]] vej, dels fordi der til mange formål kræves flydende frem for luftformig helium, og dels for at reducere transportomkostningerne – de største beholdere til flydende helium rummer fem gange så meget som tilsvarende beholdere til luftformig helium.<ref name=wwsupply/><ref>{{cite journal  |title = Modelling Helium Markets  |author = Z. Cai, R. Clarke, N. Ward, W. J. Nuttall, B. A. Glowacki  |journal =   |volume =   |issue =   |pages =   |year =   |url = http://www.jbs.cam.ac.uk/programmes/phd/downloads/conference_spring2007/papers/cai.pdf  |archive-url = https://web.archive.org/web/20080625064355/http://www.jbs.cam.ac.uk/programmes/phd/downloads/conference_spring2007/papers/cai.pdf  |archive-date = 25. juni 2008  |access-date =  6. juli 2008  |url-status=dead  }}</ref> I 2005 blev omkring 160 millioner kubikmeter helium enten udvundet fra naturgas, eller hentet fra lageranlæg. I USA hentes det meste helium fra naturgasfelter i Kansas, Oklahoma og Texas.<ref name=wwsupply/>
Fysik Kemi